  Виталий Пронин  Дэри«Лудорвай» музей12-тӥ пӧсьтолэзе -  «Петрол» шулдыръяськон. Котькуд мылкыд карись быгатоз турын турнанъя вожвылъяськонэ, кенъёсты пылатонэ пыриськыны, горд сюйлэсь тусьты-пуньы лэсьтыны. Пыронэз 50-100 манет, Пётр но Павел нимо воргоронъёслы - дунтэк. Кутсконэз 15.00 часын. Гужем юонэ 10-тӥ пӧсьтолэзе ӧтчаське на Кияса ёросысь Уддяди гурт.  18+ Кез17-тӥ-24-тӥ пӧсьтолэзе - удмурт кылэз дышетонъя «Яратоно удмурт кыл» лагерь. Нырысьсэ Кез ёросысь Мыркчиньыпи гурт дорысь «Живица» интыын ортчоз удмурт кылэз дышетонъя лагерь. Нимаз программаосъя дышетскозы удмурт кылэз воксё тодӥсьтэмъёс, кӧня ке валасьёс но умой тодӥсьёс. Дышетскисьёс пумиськылозы тодмо удмурт адямиосын, поталозы гуртъёсы - озьы соос быдэсак выёзы удмурт дуннее. 16+ ИжкарФилармония27-тӥ пӧсьтолэзёзь филармония вӧзысь бадӟым шатёрын кылзӥськыны луоз  крезьгурез. 12-тӥ пӧсьтолэзе  чузъяськоз джаз, ӝыт сӥземын луоз Россиысь тодмо композиторлы, дирижёрлы Олег Лундстремлы. 14-тӥ пӧсьтолэзе шатёрын чузъяськозы  Ф. Джеминианилэн, Д. Шостаковичлэн, А. Пьяццоллалэн, Г. Биберлэн, И. Шмельцерлэн, Ф. Бизе-Борнлэн крезьгуръёссы. Кутсконэз 20.00 часъёсы. 0+ Шаерысьтымы кинотеатръёс«Гений» драма (режиссёрез Майкл Грандадж). Scribner  книгапоттоннилэн редакторез М. Перкинс  пыр потэмын дуннелы тодмо писательёс С. Фицджеральд,Э. Хемингуэй. Со дорын ик печатлаське быгатӥсь писатель Т. Вульф. Но вуозы-а огкылэ 2 творческой адямиос? 16+"Удмурт дунне"  Теги: кытынкумар  